Ο 3ος **Διαγωνισμός Διαπραγμάτευσης στην Ανατολική Μακεδονία & Θράκη** θα πραγματοποιηθεί στις 22 Απριλίου. Μετά το δεύτερο χρόνο επιτυχημένης διεξαγωγής του, το Τ.Ν.Τ. επιστρέφει για φοιτητές, νέους επαγγελματίες και εκπαιδευτικούς το 2023.

Το ΤΝΤ αποσκοπεί στο να δώσει, στους συμμετέχοντες του, μια πλήρη εμπειρία στο κομμάτι των διαπραγματεύσεων, μέσα από διαδραστικά σενάρια και ασκήσεις σε πραγματικό χρόνο, αξιοποιώντας τις δεξιότητες και τις γνώσεις τους για να επιτύχουν την επιθυμητή συμφωνία.

Διοργανώνεται από το Xanthi TechLab του Κέντρου Πολιτισμού Δήμου Ξάνθης, τη φοιτητική ομάδα SDGs DUTH Hub του UN Sustainable Development Solutions Network – Youth Initiative κ.α.
Πρόκειται για τον 1ο καινοτόμο διαγωνισμό αυτού του επιπέδου που πραγματοποιείται στη Β. Ελλάδα, με κορυφαίους μέντορες του είδους και ειδικούς στη διαπραγμάτευση και τη διαχείριση συγκρούσεων.

Προσπαθώντας να εξελίξουμε τον διαγωνισμό μας, σας εξελίσουμε τον περσινό πρωτότυπο αλγόριθμο που θα χρησιμοποιηθεί στα πλαίσια του φετινού “Thrace Negotiations Tournament”.
Ο συγκεκριμένος αλγόριθμος, θα αναλύει τις εκφράσεις των διαγωνιζομένων δίνοντας έτσι μια πιο εμπεριστατωμένη εικόνα για το τελικό αποτέλεσμα.

**Οι Φάσεις του διαγωνισμού:**
*Ο διαγωνισμός αποτελείται αρχικά από τη φάση της θεωρητικής εκπαίδευσης, όπου οι συμμετέχοντες θα μάθουν τις αρχές της διαπραγμάτευσης, της διαχείρισης συγκρούσεων και της συμφωνίας.
Στην επόμενη φάση θα πραγματοποιηθούν 2 γύροι, κατά τους οποίους οι συμμετέχοντες χωρισμένοι σε ομάδες θα εξασκηθούν σε πραγματικές υποθέσεις διαπραγμάτευσης και έχοντας ο καθένας το δικό του ρόλο, θα προσπαθήσουν να επιλύσουν σύγχρονα προβλήματα.
Η θεωρητική εκπαίδευση και οι πρώτοι 2 γύροι θα πραγματοποιηθούν εξ’ αποσταστάσεως, η τελική φάση θα διεξαχθεί δια ζώσης.*

**Ενδεικτικά ο διαγωνισμός προγραμματίζεται ως εξής :**

Φάση εκπαίδευσης : 21 Απριλίου
1η προκριματική φάση : 22 -23 Απριλίου
2η προκριματική φάση & τελικός: 29-30 Απριλίου

Συμμετοχή στη φόρμα

<https://docs.google.com/forms/d/e/1FAIpQLSesJrrQVpSWSE4cDpjgE5NU9KsuSzstUOGiQfyyd1t5sfNgoQ/viewform>